عبد الجليل حجي

عبد الجليل الحجي () تزاد نهار 28 يونيو 1969 ف الرباط، ف المغرب كان كوايري مغربي، كان كايلعب ف لوسط، وكان من اللعابا لمغاربا اللولين اللي احترافوا ف الدوري الممتاز د الشينوا ف التسعينات والبدية د لألفين. كايتميز بالطول ديالو (1.90 ميترو) و لقدرة ديالو على التكيّف التكتيكي والبدني ف بيئات كروية مختالفة، الشي اللي خلاه يدير مسيرة احترافية طويلة دامت 18 عام ما بين 1985 و2003."عبد الجليل الحجي.. أول مغربي في الدوري الصيني"، *جريدة المنتخب المغربية*، عدد 15 يوليوز 2003."El Hajji in China Football History", *China Sports Daily*, 2003.

 الصغر و البدية 
تزاد عبد الجليل حجي ف الرباط، العاصمة دلمغريب للي كانت ف الثمانينات د لقرن لعشرين مركز مهم للكورة لمغريبية، حيت كانت فيها فرق قديمة بحال الفتح الرياضي و الجيش الملكي. دخل مدارس تكوين محلية من نص الثمانينات، فين بانت لقوة ديالو و لقدرات لبدنية و لمهارات التكتيكية الواعرة."تاريخ تكوين لاعبي العاصمة"، *الاتحاد الرياضي المغربي*، 1990.

ازداهرات الكورة لمفريبية ف هاد المرحلة على لمستوى القاري والعالمي، من بعد ما ربح المنتخب الوطني ف كأس الأمم الأفريقية 1976، ووصل للدور الثاني فكأس لعالم 1986.FIFA Archives, "Morocco 1986 World Cup Profile".

 مسيرتو مع الفتح الرياضي (1987–1992) 
بدا حجي مسيرتو لاحترافية مع الفتح الرياضي ف عام 1987، هاد النادي اللي تشهر بسياساتو ف التكوين وخرجو منو أجيال من اللعابة اللي مثلو المنتخب لمغريبي من بعد."تاريخ الفتح الرباطي"، *الرياضية المغربية*، 1992. ف خمس سنين اللي دوزها مع لفريق، لعب ف وسط لميدان مع واحد لجيل كانو فيه لاعبين واعرين، و استافد من لمدرسة لتقنية ديال النادي اللي كانت كتجمع بين لانضباط التكتيكي و لعب لجماعي."المدرسة الرباطية في تكوين المواهب"، *جريدة الأحداث الرياضية*، 1991.

 لتنقل بين لأندية لمغريبية (1992–1996) 
من بعد ما غادر الفتح، مشى حجي ل الاتحاد البيضاوي ف لموسم ديال 1992–1993، قبل ما يلعب مع نادي لقرض لفلاحي بين 1993 و1996."الانتقالات في البطولة الوطنية 1993"، *المنتخب المغربي*، عدد مارس 1993. ف هاذ المرحلة، ولى معروف ب لأداء ديالو و لقدرة على قيادة وسط لميدان، هادشي جاب ليه اهتمام ديال أندية من برا."El Hajji, un milieu complet", *Maroc Football Review*, 1995.

 التجربة ف السعودية (1996–1997) 

انتاقل حجي ل نادي الرياض السعودي ف موسم 1996–1997، تما دوز تجاربو لاحترافية اللولى خارج لمغريب."El Hajji signs for Al-Riyadh Club", *Arab News*, 1996. كانت الكرة السعودية فديك الفترة من بين أهم الدوريات العربية، و احتاضنات عدد من اللاعبين العرب و لأفارقة، هادشي مكّنو باش يطور لياقتو لبدنية وتفكيرو التكتيكي باش تكون لبديا باش يحتارف ف الشينوا."كرة القدم السعودية في التسعينيات"، *الاتحاد الآسيوي لكرة القدم*، 2000.

 ريادة في كورة ف الشينوا (1998–2003) 
كانت تجربة عبد الجليل حجي ف الشينوا أهم مرحلة ف المسيرة ديالو، حيث لعب ف بزاف د لأندية ف الدوري الممتاز د الشينوا، وصل عدد المباريات ديالو فيها لـ 111 ماتش."Chinese League Stats: Abdeljalil El Hajji", *Sina Sports Database*, 2004.

 لياونينغ فلاينج ليباردز (1998) 
بدا الرحلة ديالو ف الشينوا مع لياونينغ فلاينج ليباردز ف سنة 1998، و لعب مع نجوم محليين بحال لي تي ولي جينيو."Liaoning 1998 season review", *China Football Yearbook*, 1999.

 سيتشوان غوانتشنغ (1999) 
فـ 1999 كان انتاقل لـ سيتشوان غوانتشنغ، و تميز بانضباطو واندماجو ف الثقافة المحلية."Foreigners in Sichuan Football", *Chengdu Daily*, 2000.

 شينزين بينغآن (2000–2001) 
لعب حجي مع شينزين بينغآن بين 2000 و 2001، لقى تما مشاكل إدارية ف لبدية قبل ما يولي واحد من أعمدة الفريق."El Hajji joins Shenzhen Ping An", *South China Morning Post*, 2001. ساهم باش بقا النادي في الدوري لممتاز و ساهم بخبرتو التكتيكية ف تطوير لأداء د لفريق."Tactical Evolution of Shenzhen Club", *Sports.cn*, 2002.

 تشونغتشينغ ليفان (2002–2003) 
سالا حجي المغامرة ديالو لاحترافية مع تشونغتشينغ ليفان، فين خدم تحت لمسؤولية ديال المدرب أوسكار تاباريز."El Hajji and Tabarez in Chongqing", *Xinhua Sports*, 2003.

 لإرث و التأثير 
كان عبد الجليل حجي هو أول لاعب مغربي اللي استمر ف الدوري الممتاز د الشينوا، وهاذ الشي فتح الباب ل محترفين مغاربة خرين بحال يوسف العربي وأيوب الكعبي."Moroccan pioneers in Asian football", *BBC Arabic*, 2017. ولا نموذج ل لاندماج ثقافي ما بين لمغريب و الشينوا، ولقبوه بـ"الصيني مول شعر حمر"."The Red-Haired Chinese: Abdeljalil El Hajji", *People's Daily*, 2004. و كيعتبروه من اللعابة اللي ساهموا ف إدخال أساليب تكتيكية حديثة للأندية د الشينوا قبل عصر الاحتراف الكامل."Foreign Influence in Chinese Football", *Asian Football Confederation Report*, 2005.

 ما بعد الاعتزال 
من بعد ما اعتازل ف 2003، بقا كل مرة كيزور الشينوا باش يشارك ف فعاليات رياضية، من بينها أولمبياد بكين 2008."El Hajji returns to Beijing", *China Sports Online*, 2008.

 زيد شوف 

 الفتح الرياضي
 الدوري الصيني الممتاز
 كرة القدم في المغرب

 المراجع 

تصنيف:ناس حيين
تصنيف:كوايري مغريبي